ອົງການອະນາໄມໂລກ ກ່າວວ່າ 10 ເປີເຊັນ ຂອງປະຊາກອນໂລກ ອາດຕິດ ໄວຣັສໂຄໂຣນາ
ອົງການອະນາໄມໂລກ ຫຼີ WHO ກ່າວວ່າ ອາດຈະມີປະຊາຊົນຫຼາຍກວ່າ 760 ລ້ານຄົນ ຄືຫຼາຍກວ່າ 20  ເທົ່າ ຂອງຈຳນວນກໍລະນີ ທີ່ໄດ້ຮັບການຢືນຢັນ ຢູ່ໃນທົ່ວໂລກ.
ງການອະນາໄມໂລກ ຫຼື WHO ກ່າວວ່າ ປະມານນຶ່ງໃນທຸກ 10 ຄົນໃດ ຢູ່ ໃນທົ່ວໂລກ ອາດໄດ້ຕິດເຊື້ອໄວຣັສໂຄໂຣນາ ຫົວໜ້າຂອງໂຄງການສຸກເສີນກ່ຽວກັບສຸຂະພາບ ຂອງອົງການອະນາໄມໂລກ ທ່ານໄມ ເກີລ ຣາຍອານ ໄດ້ກ່າວໃນວັນຈັນວານນີ້ວ່າ “ການຄາດຄະເນທີ່ດີສຸດ” ຂອງອົງການຂອງ ທ່ານສະແດງໃຫ້ເຫັນວ່າ 10 ເປີເຊັນ ຂອງປະຊາກອນໂລກ ອາດໄດ້ຕິດເຊື້ອໄວຣັສ ດັ່ງກ່າວ ການຄາດຄະເນນີ້ ແມ່ນອາດຈະມີປະຊາຊົນຫຼາຍກວ່າ 760 ລ້ານຄົນ ຄືຫຼາຍ ກວ່າ 20 ເທົ່າຂອງຈຳນວນກໍລະນີທີ່ໄດ້ຮັບການຢືນຢັນຢູ່ໃນທົ່ວໂລກ ແລະຍັງ ຈະປ່ອຍໃຫ້ຜູ້ຄົນ ຫຼາຍກວ່າ 90 ເປີເຊັນ ຂອງປະຊາກອນໂລກ ມີຄວາມອ່ອນໄຫວຕໍ່ເຊື້ອໄວຣັສດັ່ງກ່າວ ໃນການຖະແຫຼງຕໍ່ກອງປະຊຸມພິເສດ ຕໍ່ສະມາຊິກຄະນະບໍລິຫານ 34 ຄົນຂອງອົງການ WHO ທີ່ນະຄອນເຈນີວານັ້ນ ທ່ານຣາຍອານ ກ່າວວ່າ ຈຳນວນໂຕ ເລກແຕກ ຕ່າງກັນ ລະຫວ່າງປະເທດຕ່າງໆ ແຕ່ໄດ້ກ່າວວ່າ ການຄາດຄະເນ ໝາຍຄວາມວ່າ “ປະຊາຊົນ ສ່ວນໃຫຍ່ຂອງໂລກ ຍັງຕົກຢູ່ໃນຄວາມສ່ຽງ ” ທ່ານກ່າວວ່າ “ບັດນີ້ພວກເຮົາກຳລັງກ້າວເຂົ້າສູ່ໄລຍະທີ່ທີຍາກລຳບາກແລ້ວ ” ຈຳນວນໂຕເລກກໍລະນີທີ່ໄດ້ຮັບການຢືນຢັນຢູ່ໃນທົ່ວໂລກ ນັບໂດຍສູນກາງຊັບ ພະຍາ ກອນໄວຣັສໂຄໂຣນາ ຈອນສ໌ ຮັອຟກິນສ໌ ໄດ້ກາຍ 35 ລ້ານຄົນແລ້ວ ໃນວັນຈັນວານນີ້ ນຶ່ງອາທິດຫຼັງຈາກ ມີຜູ້ເສຍຊີວິດກາຍ 1 ລ້ານຄົນຍ້ອນໄວຣັສ ໂຄໂຣນາ ຫຼາຍປະເທດຢູໂຣບພວມກ້າວເຂົ້າສູ່ຂີດໝາຍໃໝ່ໃນການແຜ່ລະບາດຂອງຕົນເອງຄື ເຢຍຣະມັນ ລາຍງານໃນວັນຈັນວານນີ້ວ່າ ຈຳນວນກໍລະນີທັງໝົດກາຍ 300,000 ຄົນ ອັງກິດບັນທຶກ 500,000 ກໍລະນີ ແລະສະເປນ ກາຍມາເປັນ ປະເທດທຳອິດໃນຢູໂຣບ ທີ່ມີຜູ້ຕິດໄວຣັສໂຄໂຣນາ ກາຍ 800,000 ກໍລະນີ ຢູ່ໃນປະເທດອັງກິດ ນາຍົກລັດຖະມົນຕີ ທ່ານບໍຣິສ ຈອນສັນ ໃນວັນຈັນວານນີ້ ບໍ່ໄດ້ໃຫ້ ຄວາມສຳຄັນຕໍ່ລະບົບຂໍ້ມູນການກວດຢູ່ໃນປະເທດຂອງທ່ານ ທີ່ບໍ່ໄດ້ສະ ແດງໃຫ້ເຫັນ ຜົນການກວດໄວຣັສໂຄໂຣນາຂອງ 16,000 ຄົນ ທ່ານຈອນສັນ ກ່າວວ່າ “ເພື່ອໃຫ້ເປັນທີ່ແນ່ນອນ ຂ້າພະເຈົ້າຄິດວ່າ ໂຕເລກນີ້ ຫລຸດລົງ ນ້ອຍນຶ່ງ ທີ່ພວກເຮົາໄດ້ເຫັນ ທີ່ບໍ່ສະທ້ອນຢ່າງແທ້ຈິງ ບ່ອນທີ່ພວກ ເຮົາໄດ້ຄິດວ່າພະຍາດ ອາດໄດ້ໝົດໄປ”